<classify> BERLIN,UJERUMANI SHIRIKA la Kimataifa la Kupambana na Ufisadi laTransparency International limesema jiji la Dubai huko nchini Falme za KiarabuUAE, limekuwa maficho salama ya watakatishaji wa fedha chafu duniani kiasi kwambamafisadi na wahalifu wengine wanaweza kununua majumba ya kifahari katika eneohilo bila kizuizi chochote kutoka mamlaka za nchi hiyo. Kwa mujibu wa ripoti ya kila mwaka ya TransparencyInternational, matokeo ya uchunguzi wa jumuiya kadhaa za kimataifa yanaoneshakwamba, jiji la Dubai ni maficho ya wahalifu wanaotakatisha fedha. Taarifa hiyo inaonyesha kwa mara nyingine TransparencyInternational ikilitaja jiji la Dubai kama maficho ya wahalifu wa kimataifa. Wakati Shirika hilo likibainisha hali hiyo, siku chachezilizopita pia Jarida la kibiashara na uchumi la Forbes la nchini Marekanililiandika kuwa licha ya sura hasi inayofungamanishwa na Umoja wa Falme zaKiarabu kuhusiana na utakatishaji wa fedha chafu, serikali ya nchi hiyo haijachukuahatua za maana za kukabiliana na uhalifu huo. Juni mwaka jana pia gazeti la The Guardian la Uingerezaliliripoti kuwa, jiji la Dubai limekizidi kisiwa cha Puerto del Carmenkilichoko kusini mwa Hispania, ambacho ni maarufu kuwa ndilo eneo baya zaididuniani kwa utakatishaji wa fedha chafu na haramu.  <topic>: KIMATAIFA 